\NormalFont\ShortTitle{2.Timote}

{\MT 2.Timote

\par }{\MTB muy ñaareelu bataaxal bi Póol bind Timote

\par }{\IP Bataaxal bii jombul mooy bi Póol mujja bind. Póol a ngi ci kaso ndax ngëmam ci Almasi bi te yaakaaratul ñu génne ko. Ba tax mu bind Timote, bàyyil ko ay dénkaane ci li mu wara def gannaaw bu génnee àddina, ngir moom Timote mu gëna ŋoy ci Boroom bi. Póol wax ko mu def kemtalaayu kàttanam ngir fekksi ko nu mu gëna gaawe, fi ñu ko tëj ci Room.

\par }{\IM Ci tënk:

\par }{\ILI 1.1—2.26 Póol sant na Yàlla ndax Timote. Póol dénkaane na Timote.

\par }{\ILI 3.1-9 Mujug jamono dina tar, dina metti.

\par }{\ILI 3.10—4.22 Póol dellu na dénkaat Timote.

\par }{\IE \par }


\ChapOne{1}{\SH Ubbite gi
\par }
{\PP \VerseOne{1}Ci man Póol, ndawal Yeesu
Almasi bi ci coobarey Yàlla, ngir xamle digeb dund gi ci Almasi Yeesu, ci man la bataaxal bii bawoo,

\VS{2}ñeel Timote, sama doom, sama soppe. Aw yiw ak yërmande ak jàmm ñeel na la, bawoo ci Yàlla Baay bi ak sunu Sang Almasi Yeesu.


\par }{\SH Feddalil sa ngëm
\par }
{\PP \VS{3}Maa ngi lay fàttaliku ci samay ñaan guddeek bëccëg, fu ma tollu te di ci sant Yàlla, mi may jaamoo xel mu dal, ni ko samay maam daan defe.

\VS{4}Yàkkamti naa lool gisati la, ba sama xol sedd guyy, nde maa ngi fàttaliku sa rongooñi keroog ya.

\VS{5}Maa ngi fàttaliku ngëm gu dëggu gi ci yaw, te njëkkoona nekk ci sa maam ju jigéen Lowis ak sa yaay Ënis, te mu wóor ma ne ci noonu nga saxoo itam.

\VS{6}Moo tax li ma lay fàttali moo di, nga xamb taalub mayu Yàlla ga nga jote ca ba ma la
tegee samay loxo.

\VS{7}Ndax kat
Xel mi nu Yàlla jox taxu noo ragal, xanaa kay da noo may doole ak cofeel ak jëfin wu laloo am xel.


\par }{\PP \VS{8}Bul kersawoo di seedeel sunu Sang, mbaa nga di ma kersawoo, man mi ñu tëj ngir moom, waaye jëlal sa wàll ci coonob xibaaru jàmm bi, ni la ko manoorey Yàlla manloo.


\par }{\Q \VS{9}Moo nu musal,

\par }{\Q woo nu woote bu sell te sunuy jëf taxul,

\par }{\Q waaye coobarey boppam a tax,

\par }{\Q ak yiwam wi ñu nu may ci
Almasi Yeesu,

\par }{\Q balaa ay jamonoy jamono di sosu.


\par }{\Q \VS{10}Woowu yiw, la ko fésal moo di dikkug sunu Musalkat Almasi Yeesu,

\par }{\Q mi neenal dee, te niital nu yoonu texe,

\par }{\Q ak dee gu fomm ba fàww, ni ko xibaaru jàmm bi xamlee.


\par }{\MM \VS{11}Te ci xibaaru jàmm boobu lañu ma tabb, ba ma di yéenekatu xibaar bi, di ndawam, di jàngalekatam.

\VS{12}Looloo tax may daj yii coono. Waaye rusuma ci, ndax xam naa ki ma gëm, te wóor na ma ne, li ma ko dénk, moo ko mana sàmm ba keroog bés ba.


\par }{\PP \VS{13}Royal ci kàddu yu wér yi nga dégge ci man, te nga ànd ceek ngëm ak cofeel gi Almasi Yeesu di maye,

\VS{14}te lu baax li ñu la dénk, nanga ko sàmm ci ndimbalal Noo gu Sell gi ci nun ñi ko gëm.


\par }{\PP \VS{15}Xam nga ne waa diiwaanu Asi gépp a ma won gannaaw, te Fusel ak Ermosen ci lañu bokk.

\VS{16}Yal na Yàlla baaxe nag waa kër Onesifor yërmandeem, ndax dëfal na ma lu bare, te kersawoowul li ñu ma tëj kaso,

\VS{17}waaye ba mu dikkee Room, da maa seet a seet, ba gis ma.

\VS{18}Yal na ko Boroom bi may mu daj bésub keroog booba yërmandey Boroom bi. Taxawu na ma lool ca Efes, te xam nga ko xéll.




\par }\Chap{2}{\SH Beyal saw sas
\par }
{\PP \VerseOne{1}Kon nag yaw doom, doolewool yiw wi
Almasi Yeesu di maye.

\VS{2}Li nga dégge ci man te seede yu bare teewe ko, nanga ko jottali nit ñu wóor ñu ko mana xamal ñeneen.

\VS{3}Jëlal sa wàll ci coono bi takk-derub Almasi Yeesu bu wóor di jànkoonteel.

\VS{4}Ab takk-der bu bëgga neex ka ko solal kat, du xintewoo mbiri nit ña soluwul.

\VS{5}Kuy joŋante it, deesu ko
kaala te joŋantewul ci yoon.

\VS{6}Te it beykat bi yor coonob liggéey bi, moo wara njëkka séddu ca meññeef ma.

\VS{7}Defal sam xel ci li ma la wax. Boroom bi moo lay leeralal lépp.


\par }{\SH Yeesu mooy boroom kóllëre
\par }
{\PP \VS{8}Bàyyil xel ci Yeesu
Almasi bi ñu dekkal te mu soqikoo ci
Daawuda, ni ko sama xibaaru jàmm indee.

\VS{9}Xibaaru jàmm boobu moo tax may daj coono yu metti ni defkatu mbon, ba ci jéng yii ñu ma jéng. Waaye kàddug Yàlla moom, deesu ko jéng.

\VS{10}Looloo ma tax di muñ lépp, ngir ñi ñu tànn, ndax ñoom it ñu dajeek mucc gi ci Almasi Yeesu, boole ci teraanga ju sax.


\par }{\PP \VS{11}Kàddu gu wóor a ngii:

\par }{\Q Su nu deewandoo ak Almasi bi,

\par }{\Q nooy dundandoo ak moom itam;


\par }{\Q \VS{12}su nu muñee,

\par }{\Q nooy bokk nguuru.


\par }{\Q \VS{13}Su nu ko gàntalee,

\par }{\Q moom it dinanu gàntal;

\par }{\Q su nu ko ñàkkee kóllëre,

\par }{\Q mu saxoo kóllëreem,

\par }{\Q ndax manula gàntal boppam.


\par }{\SH Surga day sàkku ngërëmu njaatigeem
\par }
{\PP \VS{14}Loolu, dee ko fàttalee, te ngay dénkaane fi kanam Yàlla, ñu bañ di xuloo ci li baat yiy tekki, ndax amul njariñ, te ñi koy dégg doŋŋ lay sànk.

\VS{15}Defal sa kem-kàttan ba boo teewee fa kanam Yàlla, di ku mu gërëm, ab liggéeykat bu mucc gàcce, di xamle kàddug dëgg gi ni mu ware.

\VS{16}Waaye ay kebetuy àddinay kese, moytu ko, ndax ngëmadi gu ko yées rekk lay yóbbee,

\VS{17}te kàdduy ñooñu day law ni ngal. Ci ñooñu la Imene ak Filet bokk.

\VS{18}Ñoo lajj yoonu dëgg, ba naan ñiy dekki, dekki nañu ba noppi, te seen wax jooju, am na ñenn ñu muy yàq seen ngëm.

\VS{19}Teewul cëslaay lu dëgër, li Yàlla tabax, mu ngi ne kekk, te màndarga ma ca nekk, kàddu yii la: «Boroom bi xam na ki mu séddoo\FTNT{*}{{\FR 2.19 }{\FT{Seetal ci
{\BK{Màndiŋ ma}} 16.5.}}},» ak: «Kuy tudd turu Sang bi, na daw njubadi\FTNT{†}{{\FR 2.19 }{\FT{Seetal ci
{\BK{Taalifi cant}} 34.15.}}}.»


\par }{\PP \VS{20}Kër gu mag nag, du ndabi wurus ak xaalis rekk a fa am, waaye yoy bant a nga fa ak yoy ban; yii di ndabi teraanga, yee di ndabi njoogaan.

\VS{21}Ku setal sa bopp nag ba mucc ci yu bon yooyii, yaay doon ndabal teraanga lu sell te amal sangam njariñ ngir jépp jëf ju baax.


\par }{\PP \VS{22}Xemmemtéefi ndaw nag, daw ko, te nga topp njub ak ngëm ak cofeel ak jàmm, ànd ceek ñiy tudde Boroom bi xol bu set wecc.

\VS{23}Waaye werante yu xeluwul te du xam-xam, moytu ko, te xam ne ay ŋaayoo lay jur.

\VS{24}Te jaamub Boroom bi warul di ŋaayoo, waaye day lewet ci ñépp, mana jàngale tey muñ.

\VS{25}Jaamub Boroom bi ndànk la war di jubbanti diiŋatkat yi, ndax jombul Yàlla may leen ñu tuub, ba xam liy dëgg.

\VS{26}Su ko defee seenum xel dellusi, ba ñu rëcc fiirug
Seytaane mi leen jàpp, di leen defloo coobareem.




\par }\Chap{3}{\SH Mujug jamono dina tar
\par }
{\PP \VerseOne{1}Lii, nanga ko xam: mujug jamono, bés yu tar dina dikk.

\VS{2}Nit ñi, seen bopp doŋŋ lañuy bëgg, ay bëggkati xaalis lañuy doon, ay damukat, nit ñu réy, di ay saagakati Yàlla, ñu déggadil waajur, ñu goreedi te selladi.

\VS{3}Duñu am yërmande, duñu meddi, ay soskat lañuy doon, ñu ñàkk sago, ñu néeg te bañ lu baax;

\VS{4}ay workat lañuy doon, ñu teeyadi, ñu daŋŋiiral te di ñu bëgg seen bànneexu bopp, ba mu gënal leen Yàlla.

\VS{5}Ragal Yàlla lañuy mbubboo tey xalab leer ga leen ko wara manloo. Ñooñu, dëddu leen.


\par }{\PP \VS{6}Ñenn ci ñooñu ñooy yoxoosuy dugg ci biir kër yi, di fàbbi jigéen ñu ñàkk bopp, ñi seeni bàkkaar man, te seen xemmemtéef yu bare jiital leen.

\VS{7}Gëstu ay àlluwa la jigéen ñooñuy wéye, waaye duñu mana xam liy dëgg mukk.

\VS{8}Noonee Sànnes ak Sàmbres\FTNT{*}{{\FR 3.8 }{\FK{Sànnes ak Sàmbres,
}}{\FT{ay tur la yu Yawut yi baaxoo tudde luxuskati Misra ya doon fexee joŋante ak Yonent Yàlla Musaa.}}} doon jànkoonteek Musaa, ni la góor ñooñu di jànkoontee ak dëgg gi; ñooy nit ñu seenum xel yàqu, te ñu doyadi ci wàllu ngëm.

\VS{9}Waaye duñu soreeti, ndax seenug ndof dina bir ñépp, na ñaar ñooña mujje woon.


\par }{\SH Póol dénkooti na Timote
\par }
{\PP \VS{10}Yaw nag seetlu nga bu baax sama àlluwa ak sama dundin ak sama mébét ak sama ngëm ak samag muñ ak sama cofeel ak samag ñeme coono

\VS{11}ak itam bunduxataal yaak njàqare ya ma dikke woon fa dëkk yooyu di Àncos ak Ikoñum ak Listar\FTNT{†}{{\FR 3.11 }{\FK{Ikoñum ak Listar,
}}{\FT{ay dëkk ci diiwaanu Galasi lañu woon, fa Póol tàmbalee yenam, di waare xibaaru Almasi bi.}}}. Céy na ñu ma bunduxataale, waaye Sang bee ma musal ci lépp!

\VS{12}Te kat képp ku namma farlu ci yoonu
Almasi Yeesu, dees na la bunduxataal.

\VS{13}Waaye nit ñu bon ñi ak maa-man yi dañuy gën di bon rekk, di naxe tey nax seen bopp.


\par }{\PP \VS{14}Yaw nag saxal ci li nga jàng, muy lu la wóor, nde xam nga ña nga tanqe.

\VS{15}Bi ngay gone nga dale xam Mbind mu sell mi, te moo la mana may xel mu la jëme ci mucc gi gëm Almasi Yeesu di maye.

\VS{16}Mboolem Mbind mu sell mi la Yàlla wal ag
Noowam, ba mu am njariñal jàngal nit ñi, femmu leen, jubbanti leen, yar leen cig njub.

\VS{17}Su ko defee nitu Yàlla ki mat sëkk te matley jumtukaay ngir jépp jëf ju baax.




\par }\Chap{4}{\PP \VerseOne{1}Kon nag dama lay dénk fi kanam Yàlla ak Almasi Yeesu miy àtteji ñiy dund ak ñi dee, di la dénk ci darajay bésam ba muy feeñ ak ci darajay nguuram:

\VS{2}waareel kàddug Yàlla te taxaw ci temm, su neexee ak su naqaree; di yedde, di femmoo, di ñaaxe, tey saxoo muñ ci sa njàngale.

\VS{3}Ndax kat ay jamonoo ngi ñëw, nit ñi dootuñu xajoo àlluwa ju wér, waaye seeni bëgg-bëggi bopp lañuy topp, bay fortaatoo fu nekk ay jàngalekat yu leen di wax lu leen neex.

\VS{4}Dëgg lañuy tanqamlu, lajj, wuti léebi neen.

\VS{5}Waaye yaw, àndal ak sa sago ak diggante boo mana tollu, te ñeme coono. Jàppal ci liggéeyub jottali xibaaru jàmm bi, beyal sa waar ba mu mat sëkk.


\par }{\PP \VS{6}Man nag, daanaka saraxu tuuru bu sottiku laa ba noppi; sama waxtuw dem dëgmal na.

\VS{7}Xare bu baax bi, xare naa ko, rawante bi, sottal naa ko, ngëm gi ma am, sàmm naa ko.

\VS{8}Léegi nag
kaalag njekk a may xaar, te Boroom bi, àttekat bu jub bi moo ma koy yool, keroog ca bés ba, te du man rekk la koy yool, waaye itam képp ku koy séentu te yàkkamti bés ba muy feeñ.


\par }{\SH Fii la Póol tëje ay dénkaaneem
\par }
{\PP \VS{9}Defal sa kem-kàttan, ba fekksi ma nu mu gëna gaawe.

\VS{10}Ndax kat Demas, àddinay tey la sopp ba tax mu wacc ma, dem Tesalonig, te Kereseñsë dem na diiwaanu Galasi, Tit dem diiwaanu Dalmasi.

\VS{11}Luug rekk a des fi man. Indaaleel Màrk, ndax amal na ma njariñ ci liggéey bi.

\VS{12}Tisig nag laa yebal Efes.

\VS{13}Mbubb ma ma waccoon ak Karpus ca Torowas, booy ñëw, indaaleel ma ko ak itam téere yi, rawatina téerey der yi.


\par }{\PP \VS{14}Alegsàndar tëgg bi def na ma lu bon lu réy, waaye Boroom bee koy fey jëfam.

\VS{15}Yaw itam, moytu ko bu baax, ndax moo gàntal lool sunu àlluwa.


\par }{\PP \VS{16}Keroog ba ma njëkkee di layool sama bopp, kenn taxawuwu ma, ñépp a ma daw, yàlla bu leen seen jëf topp.

\VS{17}Waaye Boroom bee ma dimbali, dooleel ma, ngir kàddu gi siiwe ci man, ba xeeti jàmbur yépp dégg ko, te Boroom bee ma musal ci pàddum gaynde.

\VS{18}Boroom bee may wallu ci jépp jëf ju bon, te moo may aar ba tàbbal ma fa nguuram ga fa asamaan. Daraja ñeel na ko, tey ak ëllëg ba fàww. Amiin.


\par }{\SH Póol tàggu na ñoom Timote
\par }
{\PP \VS{19}Nuyul ma Piriska ak Akilas ak waa kër Onesifor.

\VS{20}Erast moom, Korent la des, waaye Torofim, Mile laa ko bàyyi, ndax daa woppoon.

\VS{21}Gaawala ñëw, balaa seddub lolli di jam. Ab nuyoo ñeel na la, tukkee ci Ëbulus ak Pudeñsë ak Linus ak Këlójaa ak bokk yépp.

\VS{22}Yal na Boroom bi wéttali sam xel. Aw yiw ñeel na leen.


\par }